भीरा (लखीमप र): भीरा क्षेत्र के छंगा टांडा, जंगल नंबर 7 के कटान पीड़ित जो भीरा- बिजुआ नहर मार्ग पर बसे हैं, के लिए क्षेत्रीय विधायक रोमी साहनी ने अपने स्तर से जलपान तथा भोजन की व्यवस्था के लिए भंडारे का आयोजन किया है। लगातार दो दिन से यहां पीड़ितों के लिए भंडारा चल रहा है। भंडारे में बच्चों के लिए विधायक द्वारा जहां दूध, फल ,चाय, बिस्किट की व्यवस्था की गई है वहीं दिन में पूड़ी सब्जी के साथ रात के खाने में दाल, चावल, रोटी परोसी जाती है। विधायक ने बताया कि इन कटान पीड़ितों की हर संभव मदद के लिए वे तैयार हैं। खाने से लेकर कपड़े तक की व्यवस्था हो रही है। विधायक ने बताया कि कटान पीड़ितों को बसाने के लिए जमीन और आवास दिए जाएंगे। इस मामले में वे जल्द ही शासन स्तर पर वार्ता करेंगे। नदी के कटान से रोकथाम के लिए स्थाई व्यवस्था के लिए ठोकरों का निर्माण भी करवाया जाएगा।